Els esportistes d’elit podran optar a ajudes a Burjassot
2025-07-24

L’Ajuntament de Burjassot ha publicat les bases de la convocatòria d’ajudes a esportistes d’elit del municipi per al present any. Ajudes que tenen com a objectiu, tal com es desprén de les bases, recolzar la pràctica esportiva i facilitar la millora del rendiment dels esportistes, per a optimitzar la seua participació en les competicions esportives, així com aconseguir l’adequada tecnificació en la seua especialitat esportiva.

Per poder optar a la subvenció, a més de ser esportistes d’elit durant 2015, els sol·licitants hauran d’estar empadronats a Burjassot, estar en les llistes publicades d’esportistes d’elit en els butlletins oficials i estar al corrent de les obligacions tributàries i amb la Seguretat Social.

El termini de presentació de les sol·licituds, en el Registre General de l’Ajuntament de Burjassot, finalitzarà el 5 de desembre. Aquestes sol·licituds hauran d’anar acompanyades, entre altres documents, de la instància degudament emplenada, la fotocòpia compulsada del NIF del sol·licitant o del seu representant, la planificació o programació de l’activitat esportiva i competicions realitzades o pendents de realitzar durant 2015 o el pressupost que detalle les despeses.

Tota la informació sobre els criteris de valoració dels projectes, el seu finançament, les obligacions dels beneficiaris de les subvencions, així com el termini i la forma de justificació de les mateixes es pot consultar en les BASES de la convocatòria.

Tota la informació, ACÍ.